recursal/Fanatic-Fandom huggingface dataset:
Henkiasu

*"Tiivistä henkesi valtavat voimat omaan kehoosi ja anna itsesi materialisoitua omana henkenäsi. Nämä ovat hengen käytön perusteet!!"*
— Sindbad selittää, kuinka henkeä käytetään.

## Ensiesiintyminen

### Anime

Jakso 11

**Henkiasu** (魔装 *Masō*) on kyky, jolla labyrintinvaltaaja voi ottaa hengen hahmon.

## Käyttö

Henkiasun oppiakseen labyrintinvaltaajan tulee käyttää metalliastiaansa antaakseen itsestää tulla yhtä henkensä kanssa. Tämä tehdään tiivistämällä hengen voima itseensä.

## Ulkonäkö

Henkiasua käyttäessään henkilö yrittää ottaa henkensä ulkomuodon. Tämä ei tarkoita kasvonpiirteitä tai hiuksia jne., vaan vaatteita, koruja ja ihon koostumusta (kidukset tai väri). Useimmissa henkiasuissa henkilö saa otsaansa kolmannen silmän.

## Kyvyt

### Aseen aktivointi

Labyrintinvaltaajat, jotka eivät ole vielä oppineet tekemään kokonaista henkiasua tai muuten vaan, voivat aktivoida pelkästään henkiasun aseen. Käyttäjä ympäröi metalliastiansa magoilla ja tiivistää sen henkiaseen muodostamiseksi. Kokonaisen henkiasun saa aikaan ympäröimällä koko kehonsa samalla tavalla. Tämä on kunnollinen tapa käyttää hengen voimaa sen sijaan, että vain loisi purkauksia voimasta ulospäin.

### Äärimmäinen taikuus

Äärimmäinen taikuus on kyky, jota vain henkiasun täysin hallitsevat kykenevät käyttämään. Se on henkiasun voimakkain tekniikka, jota käytetään lukemalla loitsu. Alibaban mukaan metalliase hajoaa, jos kahdeksansakarainen tähti katkaistaan silloin, kun joku käyttää henkiasetta.

## Muunnelmat

### Pimeät henkiasut

Pimeää henkiasua käyttääkseen tulee puukottaa itseään vatsaan pimeällä metalliaseella.

## Käyttäjät

Henkiasun käyttäjiä ovat:

* Sindbad
* Kougyoku Ren
* Hakuryuu Ren
* Hakuei Ren
* Muu Alexius
* Kouha Ren
* Alibaba Saluja
* Kouen Ren
* Koumei Ren
* Ignatius Alexius
* Armakan Amun-Ra
* Darius Leoxses
* Mira Dianus Artemina
* Rametoto
* Takeruhiko Yamato
* Nerva Julius Caluades

Pimeän henkiasun käyttäjiä ovat:

* Dunya Musta'sim
* Cassim
* Apollonius
* Zurmudd
* Byoln
* Alibaba Saluja (vain animessa)
Sauva

**Sauva** (ワンド *Wando*) on taikakalu, jota käytetään magoin keskittämiseen ja taikaiskuihin. Sauvat ovat tärkeitä noidille, jos he haluavat käyttää taikaa, sillä ilman sauvoja he eivät voi antaa käskyjä rukhille.

Jos sauva hajoaa tai katkeaa, sitä voi silti käyttää taikomiseen, mutta siitä tulee arvaamaton eikä noita voi itsekään tietää mitä tapahtuisi, jos hän yrittäisi loitsia sillä.
Umm Madauran miehistö

**Umm Madauran miehistö** on merirosvoista koostuva miehistö, joka liikuskelee Aktian kuningaskunnan vesillä.

## Johtaja

* Umm Madaura (ennen)
* Olba

## Jäsenet

* Olba
* Bhrol
* Yon
* Alon
* Birgit
* Byouk
* Aero

## Kyvyt

* Jylisevä kylmän aallon kanuuna.
* Jylisevä kylmän aallon kanuuna.
* Pyhän äitimme sädekehäviuhka.
* Ala Rasas.
* Shallal Rasas.
* Taianvahvistushyönteinen.
1/6
### Taikakalut

* Linnoitus - Kaikki jäsenet
* Jylisevä kylmän aallon kanuuna - Umm Madaura
* Pyhän äitimme sädekehäviuhka - Umm Madaura
* Ala Rasas - Olba
* Shallal Rasas - Useat jäsenet
* Taianvahvistushyönteinen - Useat jäsenet
Jylisevä kylmän aallon kanuuna

**Jylisevä kylmän aallon kanuuna** (冷気咆哮砲 *Reiki Hōkō Hō*) on yksi Umm Madauran käyttämistä taikakaluista, ja se käyttää jäätaikuutta. Se luo suuren kylmän aallon, joka veden alla jäädyttää veden ja hyökkää kohteitaan vastaan. Samalla jotkin Umm Madauran miehistön lapset käyttivät taianvahvistushyönteistä antamaan magoitaan kanuunan vahvistamiseksi. Kanuuna on samantyyppinen, kuin Judarin jääloitsu Thalg Al-Salos. Kanuunan pohjaan on kiinnitetty suuria Shallal Rasaksia, jotka mahdollistavat taikakalun nopean liikuttamisen vedessä.
Alma Torran

**Alma Torran** (理想郷アルマ・トラン *RisōkyōAruma Toran*, suom. *UtopiaAlma Torran*) on maailma, josta Aladdin, Solomon, Arba, David ja henget ovat kotoisin.

## Rodut

* Aarnikotkat
* Berserkit
* Erakot
* Garudat
* Gorgot
* Ihmiset
* Kantalohikäärmeet
* Kentaurit
* Mantikorit
* Ogret
* Punaiset leijonat

## Trivia

* Kaikista Alma Torranin selviytyjistä tuli ihmisiä, kun he asettuivat uuteen maailmaan, ja he puhuivat samaa kieltä. Poikkeuksena ovat torranin kieltä puhuva Torran-kansa, jotka olivat alunperin Alma Torranin ihmisnoitia.
* Fanalikset olivat alunperin Alma Torranin punaisia leijonia.
* Ugon mukaan kun hän loi uutta maailmaa turvaksi Alma Torranin selviytyjille, hän ei kyennyt siirtämään punaisia leijonia ja kantalohikäärmettä suoraan. Tämä johtui siitä, että tämä rodut olivat taikuutta hylkiviä (samantyyppisesti mutta vahvemmin, kuin alkuperäiset ihmisnoidat, joista tuli myöhemmin Torran-heimo). Siksi Ugo siirsi heidän kotimaanosansa Alma Torranista maailman eteläisimpään kärkeen, luoden Pimeän maanosan. Tämän takia fanalikset säilyttivät alkuperäisen ulkomuotonsa kotimaassaan, ja maanosan asukkaille jäi muistot Alma Torranin tapahtumista.
* Labyrintit ovat Alma Torranin maanalaisia kaupunkeja, jotka ovat yhteydessä uuteen maailmaan portaalien välityksellä.
* Alma Torranin nimi on muunnelma arabian kielen fraasista عالم طرّا (3āllam Ṭurran), joka tarkoittaa suurinpiirtein "yhdistäytynyttä maailmaa".
* Kaikki henget paitsi Ugo olivat aiemmin lajiensa päälliköitä.
* Almatorranilaisten noitien otsassa esiintyvä merkki on maalia. Se merkistee kolmatta silmää.
Vesitaikuus

**Vesitaikuus** (水魔法 *Mizu Mahō*, Γ) on taikuuden muoto, jossa magoita tuottavaa rukhia käsketään muuttumaan vesitaikuudeksi. Sitä kutsutaan myös taikuuden toiseksi tyypiksi, ja siihen taipuvaisia noitia "sinisiksi noidiksi". Toisen tyypin noidilla on myös taipumusta kuudennen tyypin taikuuteen.

## Kuvaus

Vesitaikuudella noita kykenee hyödyntämään vettä ja sen monia muotoja hyökkäämiseen ja puolustamiseen. Tämän kyvyn omaavat kykenevät paitsi luomaan ko. elementtiä sauvoillaan tai astioillaan, myös hallitsemaan vettä keräämällä sitä ilman kosteudesta. Siniset noidat kykenevät käyttämään vettä luodakseen höyryä, joka hajottaa tai heijastaa valotaikuutta ja luodakseen vesipalloja ympärilleen hyökkäämään ja suojaamaan viholliselta. Veden muotoa kykenee myös muuttamaan esimerkiksi keihäiksi tai lohikäärmeeksi. Lämpötaikuuden avulla vesitaikuutta voi käyttää myös polttavan höyryn luomiseen. Sillä voi myös haihduttaa kehon nesteitä.

## Luettelo loitsuista

### Tavalliset loitsut

* Shallal
* Shallal Baraq
* Shallal Magd
* Shallal Merra
* Shallal Sarab

### Yhdistelmätaikuus

* Destruction - (Voimataikuus, lämpötaikuus) - Poikkeuksellinen taikuus
* Har-Har Raqi - (Lämpötaikuus)
* Shallal Raqi - (Lämpötaikuus)
* Shallal Raqesa - (Selvänäkötaikuus)

### Metalliastiat

* Vainel Arros
* Vainel Al-Salos
Ortodoksinen velhokirkko

**Ortodoksinen velhokirkko** (魔道士正教連 *Madōshi Seikyō Ren*) oli David Joahas Abrahamin kaoottisten vuosien aikana rauhan tuomiseksi perustama ryhmittymä. Ryhmä kuitenkin unohti pian jalon tarkoituksensa ja alkoi orjuuttaa muita lajeja vahvalla taikuudellaan. He rakensivat useita taikatorneja nimeltään **Gunudit** (愚々塔グヌード *Gunūdo*, koristetorni), jotka toimivat 72 jumalsauvan ja niiden avatarien voimalla muiden lajien alueilla poistaakseen niiltä älykkyyden ja ymmärryksen itsestä, tehden niistä järjettömiä hirviöitä kirkon hallittaviksi.

## Jäsenet

* David Joahas Abraham (Neuvoston ensimmäinen senaattori)
* Solomon Joahas Abraham (Neuvoston perillinen, lähti)
* Arba (lähti)
* Sheba (lähti, kuollut)
* Nimeämättömiä Kirkon noitalegioonia
Henget

**Henget** (ジン *Jin*) olivat rukhista luotuja olentoja, jotka saivat tiettyjen eri rotujen henkilöiden muistot ja luonteet Alma Torranista.

## Solomonin henget

Kaikki henget olivat alunperin kuningas Solomonin kamarin jäseniä, ja heihin kuului ihmisseuraajia ja muiden lajien päälliköitä. Heistä tuli myöhemmin henkiä taistellakseen paremmin Meediota vastaan.

Henget hallitsivat labyrinttejä ja pystyivät muuttamaan niiden vaikeustasoa. Ne nukkuivat labyrinteissään, kunnes labyrintinvaltaaja osoitti itsensä aarrekammion löytämisen arvoiseksi. Amonin mukaan henkien ei tulisi materialisoitua maan päällä, mutta he tekevät poikkeuksen, jos magi kutsuu heitä. Henki oli pohjimmiltaan puhdasta voimaa, jota kuningas käytti, ja kuningas Solomon loi heidät tätä tarkoitust varten. Yamraihan mukaan henget ja noidat sopivat huonosti yhteen, sillä hengetkin ovat käytännössä taiankäyttäjiä ja jos noita käyttää henkeä, heidän taikansa saattaisivat häiritä toisiaan. Tästä syystä noita ei voinut olla kuninkaan astia tai kamarin jäsen.

## Pimeät henget

Al-Thamen on löytänyt tavan käyttää mustaa rukhia luodakseen oman henkimuunnostekniikkansa. Puukottamalla itseään pimeällä metalliastialla he voivat kutsua mustaa rukhia ja muuntautua; tämän kuitenkin voi tehdä vain uhraamalla oman henkensä. Pimeät henget kykenevät parantumaan ikuisesti niin kauan, kun sillä on saatavilla varasto mustaa rukhia. Toinen tapa on käyttää "tulipesää", joka toimii mustalla rukhilla ja lukemattomalla määrällä magoita, ja mahdollistaa uhrin luoda loputtomia määriä pimeitä henkiä. Täten kun pimeä henki tuhotaan, sen musta rukh palaa tulipesään, joka luo vielä vahvempia henkiä.

## Trivia

* Shinobu Ohtaka piirsi joitain henkiä ihmismuodossa blogiinsa. Kuvasta on tunnistettu Barbatos, Focalor, Amon, Paimon, Zepar ja Zagan.
* *Tuhannen ja yhden yön tarinoiden* suomenkielisissä käännöksissä puhutaan "hengistä", mutta termi viittaa arabialaisen mytologian ja islamin tuntemiin "jinni"-nimisiin henkiolentoihin.
* *Aladdin ja taikalamppu* -tarinassa Rukh-lintu on henkien isäntä.
* Solomon loi henget. Tämä pohjautuu islamilaiseen käsitykseen Salomosta, minkä mukaan hän johti henkien (jinnien) armeijaa.
* Henkien nimet ja numerot, Ugoa ja pimeitä henkiä lukuunottamatta, tulevat demonien nimistä *Clavicula Salomonis Regis* -teoksen *Ars Goetia* -kirjassa.
	+ Vain 24. henki, Cerberus, ei ole otettu Clavicula Salomonis Regisistä. Tämä johtuu siitä, että Cerberus yhdistetään demoni Naberiukseen (24. demoni) ja kirjoittaja valitsi edellämainitun nimen jälkimmäisen sijaan.
	+ Ugo voi olla nimetty ranskalaisen runoilija Victor Hugon mukaan, sillä hän kirjoitti runon "Les Djinns" ("Jinnit/Henget").
* Joillakin hengillä, kuten Agaresilla ja Valeforilla, on kaksi muotoa; toinen valtava ja hirviömäinen, toinen pikkuriikkinen.
* Sindbadin henget vahvistivat, että labyrintinvaltaajan kuoleman jälkeen tämän henget palaavat labyrintteihinsä, kunnes ne vallataan uudestaan.
Aktian kuningaskunta

**Aktian kuningaskunta** (アクティア王国 *Akutia Ōkoku*) on pieni rannikkovaltio.

## Historia

Viimeisimpinä vuosina Aktian kuningaskunta oli lähettänyt sotilaita puolustamaan maan pohjoisosan ja Magnostadtin välistä rajaa.

## Kulttuuri

Ihmiset saivat yleensä elantonsa kalastamalla ja kaupankäynnillä, kunnes merirosvot keskeyttivät heidän elinkeinonsa.

Aktialla on voimakas laivasto.

### Aktian satama

Aktian satama on tärkeä piste itäisen ja läntisen mantereen välisessä kaupankäynnissä.

## Trivia

* Sindbadin mukaan helmet tulevat yleensä Aktiasta.
Labyrintit

**Labyrintit** (迷宮ダンジョン *Meikyū**Danjon*) olivat mysteerisiä rakennelmia, joita alkoi ilmestyä 14 vuotta ennen Magi-tarinan alkua. Labyrintin läpäisevän henkilön tiedetään saaneen itselleen rikkauksia ja valtaa. Labyrinttejä hallitsivat henget. Magit kykenivät nostamaan ja hävittämään labyrinttejä mielensä mukaan.

## Historia

Alma Torranin tuhoutumisen jälkeen eloon jääneet asuivat maanalaisissa kaupungeissa viisi vuotta, kunnes loput voimavarat oli käytetty, ja muuttivat siten Ugon luomaan uuteen maailmaan. Solomonin 72 kamarin jäsentä, joista tuli henkiä, jäivät maanalaisiin kaupunkeihin, ja näistä kaupungeista tuli labyrinttejä. Henget odottivat siellä kuninkaan astioita valittavikseen. Tästä lähtien magit olivat omistautuneet labyrinttien luomiseen kuninkaan astioilleen. Tästä esimerkkinä käy Pernadius Alexius, jolla on Scheherazaden valittuna henki.

Neljätoista vuotta ennen sarjan alkua outo rakennelma nousi merestä. Tämä oli Baal, nykyisen sukupolven magien ensimmäinen labyrintti. Siitä kiinnostuttiin tiedemiehistä sotilaisiin, ja pian paikalla oli paljon tutkijoita tutkimassa outoa ilmiötä. Kiinnostus johti pian tutkimusmatkoihin labyrintin sisälle. Kukaan tuhansista sisäänmenneistä ei kuitenkaan palannut, minkä takia labyrinttiä alettiin kutsua "kuoleman aukoksi". Kun toivosta Baalin labyrintin salaisuuksien paljastumisesta alettiin jo luopua, yksi tutkimusmatka (Parthevian valtakunnan Drakonin johtamana) onnistui yrityksessään. Drakonin värväämä poika, Sindbad, sai itselleen labyrintin hengen, Baalin, voimat.

Myöhemmin kävi ilmi, että tämän ensimmäisen labyrintin nosti magi Yunan.

Davidin ja Sindbadin käynnistettyä loitsun maailman muuttamiseksi rukhiksi labyrintit toimivat loitsun ns. voimapisteinä. Loitsun edettyä liian pitkälle ainoa tapa pysäyttää se oli tuhota labyrintit. Samalla Pyhän palatsin ja sen myötä magi-järjestelmän tuhoutumisen jälkeen labyrinttejä ei voinut enää syntyä, ja henget vapautuivat niistä.

## Kuvaus

Jokainen labyrintti oli erilainen ulkonäöltään ja vaikeustasoltaan. Ne olivat erilaisia niin sisältä kuin ulkoakin. Tämä johtui siitä, että henget valitsivat mieleisensä ulkonäön ja vaikeusasteen labyrinteilleen.

## Käynti labyrintin sisään

Kaikkiin labyrintteihin oli vain yksi sisäänkäynti: portti. Portti on yleensä puoliympyrä, ja se hohtaa kultaista valoa. Läpikulku tuntui limakalvolta.

Labyrinttiin sisään käydessään lensi halki valopilarin. Oikeaan suuntaan edetessä löysi aarteita. Siellä oli myös hengen astia.

## Trivia

* Vaikka maailman on tiennyt labyrinteistä vasta viimeiset neljätoista vuotta, ensimmäinen tunnettu tapaus labyrintin ilmaantumisesta on yli kahdensadan vuoden takaa, kun Scheherazade hankki ensimmäisen kuninkaan astiansa.
* Ugon mukaan labyrinttien portit ovat portaaleja Alma Torraniin, jossa labyrintit sijaitsevat.
* Labyrintit ja niiden henget numeroineen pohjautuvat oikean elämän teokseen nimeltään *Clavicula Salomonis Regis*, jonka kirjassa *Ars Goetia* luetellaan 72 demonia; labyrinttien henkien nimet ja numeroinnit ovat samat kuin Ars Goetiassa.
Jakso 4

**Tasangon kansa** (草原の民 *Sōgen no Tami*) on Magi-animen ensimmäisen kauden neljäs jakso.

## Tiivistelmä

Kolme päivää labyrintin valtaamisen jälkeen Alibaba ei vieläkään ole kuullut, mitä Aladdinille kävi. Alibaba päättää sitten lähteä kaupungista etsimään ystäväänsä. Aladdin herää kaukaisesta paimentolaiskylästä, ja hänet toivottaa tervetulleeksi Kouga-klaanin johtaja Baba. Hakuei Ren, Koun keisarikunnan ensimmäinen prinsessa, saapuu kylälle pyytämään klaania liittymään keisarikuntaan.

## Juoni

Morgiana vierailee Alibaban luona ja kiittää tätä kaikkien kaupungin orjien vapauttamisesta. Alibaba päättää lähteä Qishanista etsimään Aladdinia. Aladdin herää kaukana paimentolaiskylässä, ja hänet toivottaa tervetulleeksi Kouga-klaanin johtaja Baba. Hakuei Ren, Koun keisarikunnan ensimmäinen prinsessa, saapuu kylään ja pyytää klaania liittymään keisarikuntaan, mutta Baba kieltäytyy.

Aladdin pelkää Koun valloittavan Kougan väkisin, joten hän vierailee prinsessan luona. Hakuei lupaa selvittää tilanteen ilman, että kenenkään tarvitsee kuolla. Samaan aikaan orjakauppiaat ryöväävät Kougan naisia, ja joukko sotureita lähtee pelastamaan heitä. Heitä varoitettiin olematta tappamatta ketään, jottei synny sotaa.

Kun Aladdin ja Baba odottavat muiden paluuta, Baba kertoo Kougan olleen kerran maailman mahtavin keisarikunta, kun magin valitsema kuningas oli tuonut yhteen Kouga-kansan ja luonut tämän valtakunnan. Kun soturit palaavat ryövätyt naiset mukanaan ja vuodattamatta verta, Baba julistaa klaanin liittyvän Kouhun. Kun muut istuvat nuotion äärellä juhlimassa, Baba poistuu hetkeksi. Hän ajattelee näkevänsä lastenlapsensa ja lastenlastenlapsensa, mutta sitten häntä ammutaan nuolella. Aladdin miettii, miksi Baballa kestää niin kauan palata.

## Hahmot esiintymisjärjestyksessä

*Paksunnetut hahmot esiintyvät ensikertaa kunnolla.
Kursivoidut hahmot nähdään vain lyhyesti.*

* Aladdin
* Alibaba Saluja
* Morgiana
* Ugo
* Budel
* **Baba**
* **Toya**
* **Dorji**
* **Bator**
* **Boyan**
* **Hakuei Ren**
* **Seishun Ri**
* **Ryosai**

## Taikuus

*Paksunnettu taikuus esiintyy ensikertaa.*

* Taikaturbaani
* Rukh

## Mangan ja animen erot

* Mangassa yksi koulainen sotilas uhkaa tappaa Toyan veitsellään.
Cassim

* Manga
* Anime

**Cassim** (カシム *Kashimu*) oli Alibaba Salujan lapsuudenystävä ja adoptioveli. Hän värvää Alibaban johtamaan Sumujoukkoa. Hänen rukhinsa on nykyään fuusioitunut Alibaban rukhin kanssa.

## Ulkonäkö

Cassim oli nuori mies, jolla oli mustat rastat sidottuina taakse sekä kultaiset silmät. Yllään hän piti slummien rääsyjä. Hänellä oli myös samanlaiset rengaskorvakorut, kuin Alibaballa.

## Luonne

Cassim osaa olla hyvin kylmä ihminen, mutta on mukava ja välittävä ystävilleen. Hänen elämänsä slummeissa muovasi hänestä manipuloivan henkilön, joka ei luota vallanpitäjiin. Cassim on hyvä johtaja ja taitava sanoissaan, ja on onnistunut vakuuttamaan seuraajia puolelleen. Cassim vihasi kohtaloaan ja uskoi olevansa alempiarvoisempi isänsä veren takia.

Lapsuutensa vuoksi Cassimilla oli vakava alemmuuskompleksi, ja hän vertaili itseään jatkuvasti Alibabaan, jonka hän ajatteli edstavan kaikkea, jota hän halusi olla. Hän alkoi inhota Alibabaa halustaan nousta tämän yläpuolelle, ja alkoi huijata häntä ja käyttää hänen ystävällisyyttään hyväkseen. Myöhemmin Cassimin rukh pelasti Alibaban kehon Ithnanilta, ja katsottuaan jonkin aikaa Alibaban perään, hänen rukhinsa yhdistyi Alibaban rukhin kanssa.
Vittel

Manga

**Vittel** (ヴィッテル *Vitteru*) kuului parthevialaiseen Sham Lash -nimiseen salamurhaajakiltaan, ennen kuin loikkasi Sindbadin puolelle ja tuli yhdeksi Sindrian kauppalaivueen ja Sindrian kuningaskunnan perustajista.

## Ulkonäkö

Vittel Sindrian vaatteissa.Vittelin design animessa.
Vittelillä on vaaleanvioletit hiukset ja tummanpunaiset silmät. Hänellä on arpi kasvoissaan nenänsä yläpuolella. Hänellä on valkoista nauhaa hiuksissaan, ja Sindrian kauppalaivueessa työskennellessään hän käyttää sindrialaista kaapua.

## Historia

Vittel kasvoi Mahadin kanssa Partheviassa sotaorpoina. He varastivat selviytyäkseen, mikkä sai Sham Lashin ottamaan heidät joukkoonsa.
Amol Saiqa

**Amol Saiqa** (アモンの剣アモール・サイカ *Amōru Saika*, suom. Amonin miekka) on Alibaba Salujan metalliastia. Se saa voimansa Alibaban hengeltä, Amonilta. Se kykenee luomaan lämpötaikuutta ja imemään tulta itseensä. Sillä voi myös leikata ja katkaista asioita. Kun Alibaban ensimmäinen metalliastia meni rikki, hän siirsi Amonin lyhyeen, kaarevaan miekkaan ja oppi käyttämään sen toista henkiaseen muotoa, Amonin pyhää miekkaa.

## Galleria

Ensimmäinen metalliase.Toinen metalliase.Toinen metalliase ilman tuppea.Tulen ympäröimänä.Käsivarret henkiasussa.
## Trivia

* Nimi viitannee arabian lauseeseen صاعِقة الأمل *Ṣā3iqa(t) Al-Amal*, joka taroittaa "Toivon salamaa".
Koumei Ren

* Manga
* Anime

**Koumei Ren** (練 紅明 *Ren Kōmei*) on Koun keisarikunnan toinen prinssi. Hän oli läntisen armeijan kenraali veljiensä Kouenin ja Kouhan kanssa. Koumeilla oli henki, Dantalion, ja hän oli labyrintinvaltaaja ja yksi Judarin kuninkaan astioista. Koun sisällissodan jälkeen hänet karkotetaan Koulle kuuluvalle Samon-saarelle veljiensä kanssa, mutta Alibaba toi hänet takaisin Rakushouhun auttamaan Koun taas jaloilleen taloudessa ja kaupankäynnissä.

## Ulkonäkö

Kokonaan.Koumei väreissä.Nykyinen ulkonäkö.
Koumei on laiha mies, jolla on punaiset, sotkuiset hiukset poninhännällä, sekä vinot pinkit silmät. Hänellä on aknearpia nenässään ja poskillaan. Hän käyttää löysää kaapua, jossa on taijitu-symboli ja Otava-tähtikuvio, sopivat rannekorut ja suuri korvakoru vasemmassa korvassaan. Hänen vaatteensa ovat usein sekaisesti puettu. Hän kantaa mukanaan mustasulkaista viuhkaa, joka on myös hänen metalliastiansa.

Koumein kospetitaiteessa häntä kutsutaan "yksinkertaiseksi" ja veljiään vähemmän viehättäväksi.

Kolmen vuoden jälkeen Koumei on leikannut hiuksensa. Hänellä on myös suuri arpi rinnassaan vammasta, jonka hän oli saanut Takeruhiko Yamatolta Koun sisällissodan aikana.

## Luonne

Koumeita ympäröi alakuloinen ilmapiiri. Hän on rauhallinen henkilö, joka ei pidä fyysisistä taisteluista vaikka syntyi militaristiseen valtioon. Koumei sulkee itsensä mieluusti huoneeseensa lukemaan asiakirjoja ja suunnittelemaan sotataktiikoita itse taistelemisen sijasta. Näiden strategioiden suunnittelussa häntä ei voita kukaan.

Sota-aikana Koumei uppoutuu sotaneuvostoihin niin syvästi, että hän unohtaa ajan kulun ja hänen uni- ja ruokarytminsä sekäulkonäkönsä kärsivät.

Toisin kun Kouen, Koumei puhuu kaikille kohteliaasti. Vaikka hän näyttää ulkoa päin vaatimattomalta ja laiskalta, hän ei ole kiinnostunut sisarustensa välisistä valtataisteluista ja on valmis tekemään kaikkensa yhdistääkseen maailman Koun keisarikunnan alle.

## Historia

Koumei on Koun keisarikunnan toisen keisarin toinen poika, jolla on sama äiti isoveljensä Kouenin kanssa.

Ensimmäisen keisarin (Koumein sedän) kuoleman jälkeen Koumein isästä tuli keisari, mikä teki Koumeista toisen prinssin, toisena vallanperimysjärjestyksessä.

20-vuotiaana Koumei valtasi 71. labyrintin ja sai henkensä Dantalionin. Koumei oli se, joka keksi järjestelmän, jossa Koun valtaamat maat pakotettiin noudattamaan koulaisia perinteitä ja sulautumaan keisarikuntaan.

Koumei alkoi tutkia taikuutta jo varhaisessa vaiheessa ajatuksenaan se, että se on tulevaisuuden voima, joka mullistaa sodankäynnin ja jonka tutkimisessa Kou ei saa jäädä toiseksi. Hän oli ajatellut tätä jo ennen labyrinttien ilmaantumista, ja käski maanalaisen tutkimuslaitoksen rakennettavan. Tämän ansiosta opittiin luomaan ja hyödyntämään kahdeksan trigrammin talismaaneja, joilla taiattomatkin kykevät käyttämään yksinkertaisia taikoja.
Amol Ahmor-Ghameq

**Amol Ahmor-Ghameq** (深紅の翼爪アモール・アフモルガメーク, *Amōru Afumorugamēku*, suom. Syvänpunaiset siipikynnet) on Olban ja Toton kamarin astia. Se saa voimansa Alibaban hengeltä, Amonilta. Käytettäessä liekkilohikäärme ilmaantuu Olban ja Toton aseiden ympärille. Yhdistettynä nämä aseet luovat tulipyörteen, joka muuttuu siiviksi.

## Trivia

* Nimi viitannee sanoihin أحمر الأمل الغامق *Aḥmar Al-Amal Al-Ghāmiq*, eli "toivon syvä puna".
Kinan kuningaskunta

**Kinan kuningaskunta** (鬼倭王国 *Kina Ōkoku*) on pahamaineinen, pieni saarivaltio, joka sijaitsee Koun keisarikunnasta itään. Sitä hallitsee kuningas Takeruhiko Yamato.

## Historia

Jo muinaisista ajoista lähtien Kina maksoi kunnianosoituksena rahaa kolmelle Kaukoidän maalle: Koulle, Goulle ja Kaille. Se lopetti diplomaattisuhteensa muiden maiden kanssa, kun Kinan kuningas nousi valtaan. Kina liittyi Seitsemän meren liittoon, sillä nykyisen kuninkaan edeltäjä piti Sindbadista ja suosi tämän tavoitteita.

Koska Kinan kuningaskunta on hyvin pieni, se kykeni poistamaan itsensä meren pinnalta hankkimallaan erityisellä voimalla. Saaresta tuli lentävä saari.

## Kulttuuri

Useimmat kansalaiset käyttävät sarvekkaita puolenkasvojen naamioita, saaden heidät muistuttamaan oneja.

## Juoni

### Viimeinen kaari

Metalliastioiden kadottua kyky lennättää Kinan saarta katosi myös. Koska Kina oli viimeisessä taistelussa lennätetty Sindrian lähelle, metalliastioiden voiman kadottua saari putosi mereen Sindrian viereen. Tämä on aiheuttanut pienimuotoista kahinaa Takeruhikon ja Sindrian Drakonin ja Ja'farin välillä.

## Trivia

* Kinan kuningaskunta on saanut inspiraationsa muinaisesta Japanista, vaikka sen nimi muistuttaakin Kiinaa useilla kielillä. Sen nimen kanjeista 鬼 tarkoittaa onia eli demoninkaltaista olentoa japanilaisesta mytologiasta ja 倭 tarkoittaa Yamatoa, mikä on Japanin vanha nimi.
Meedio

* Manga
* Anime

**Meedio** (依り代 *Yorishiro*) on suuri määrä mustaa rukhia ja magoita kiteytyneessä muodossa. Sen ilmaantuminen saa aikaan Ill Ilah'n laskeutumisen maailmaan. Meedio on elävä olento.

## Luonne

Meediolla ei ole tunteita, kun se hyökkää ja tuhoaa kaiken, joka on sen tiellä sen yrittäessä tuhota valkoista rukhia sisältävän maailman.

## Historia

Alma Torranin aikana Meedio taisteli Solomonin 72 kamarin jäsentä vastaan, joista tuli henkiä voidakseen lyödä se. Alma Torranin Meedio oli kuitenkin erimuotoinen.

## Kyvyt

### Suojamuuri

Meedio osaa luoda suojamuurin itsensä ympärille. Se on useita kertoja magin borgia vahvempi. Muuttaessaan muotoaan suureksi, laihaksi nukeksi, sen kämmenet luovat suojamuurin.

### Mustien henkien hallinta

Meedio osaa luoda ja uudelleenabsorboida mustia henkiä.

### Magoin absorbaatio

Meedio osaa viedä magoita kaikilta eläviltä olennoilta kämmenillään, johtaen näiden kuolemaan. Se osaa tehdä itsestään vahvemman ja suuremman tällä tavoin. Magoin imeminen toimii myös elämättömistä asioista, kuten vedestä tai tulesta.

## Taistelut

* Aladdin, Alibaba, Kouen, Koumei, Kouha, Hakuei & Kougyoku vs Meedio - **Voitto**
* Aladdin, Alibaba, Morgiana, Renin veljekset, Hakuei, Kougyoku, Mu, Ignatius, Sindbad, Yamraiha, Drakon ja Mira, Armakan, Darius, Rametoto & heidän kamarinsa vs Meedio - **Häviö**

## Trivia

* Meedion nimi on japaniksi "yorishiro", joka tarkoittaa shintolaisuudessa pyhää asiaa, joka kykenee houkuttelemaan kameja luokseen (esimerkiksi vuoret, puut, eläimet, ylemmät jumalat tai kuolleiden sielut) ja täten antamaan niille fyysisen tilan, jossa pysytellä, jotta heitä voidaan kunnioittaa. Yorishiroja käytetään uskonnollisten seremonioiden aikana kutsumaan kamia palvottavaksi.
Pyhän äitimme sädekehäviuhka

**Pyhän äitimme sädekehäviuhka** (聖母後光扇 *Seibo Gokō Sen*) on Umm Madauran taikakalu. Se häiritsee kohteensa mieltä valotaikuudella, mikä painaa kohteensa mieleen valotaikaneliön. Se toimii parhaiten lapsia vastaan heidän tietämättömien mieliensä vuoksi. Se voi muuttaa kohteensa vaistomaisen käyttäytymisen ja äidin etsimiseen liittyvän selviytymisvaiston signaaliksi, joka lähettyy kohteen aivoihin. Madaura käyttää tätä taikakalua hallitakseen tulevia maailman johtajia, kun nämä olivat vielä lapsia. Silloin kaikista maailman ihmisistä tulisi hänen "lapsiaan".

## Galleria

Mangassa.Taikakalu.Aktivointi.Painaminen.Valoneliö.Diagrammi.
Armakan Amun-Ra

* Manga
* Anime

**Armakan Amun-Ra** (アールマカン・アメン・ラー *Ārumakan Amen Rā*) on Seitsemän meren liittoon kuuluvan Heliohaptin kuningas. Hän oli labyrintinvaltaaja ja kuninkaan astia, jolla oli henki Vassago. Armakan on Sharrkanin isoveli. Myöhemmin hän luopui kruunusta ja liittyi Kansainvälisen liiton johtokuntaan.

## Ulkonäkö

Koko ulkonäkö.Nuori Armakan.
Armakan on pitkä ja tummaihoinen, ja hänellä on valkoiset hiukset. Hänellä on kasvomaalauksia tai tatuointeja silmäluomissaan ja poskillaan. Hänellä on letti päänsä oikealla puolella, sekä metallista partaa ja hiuskoristeita. Hänellä on valkoinen puku, kultainen vyö, viitta ja jalansuojat, sekä jättimäinen käärme hänen vartalonsa ympärillä.

## Historia

Jossain vaiheessa elämäänsä Armakan valtasi kolmannen labyrintin ja sai itselleen hengen, Vassagon.

## Juoni

### Magnostadt-kaari

Armakan esiintyy pian sen jälkeen, kun Sindbad hyökkää Meediota vastaan, tullen paikalle muiden Seitsemän meren liiton jäsenten ja heidän kamarin jäsentensä kanssa jättiläislinnulla ratsastaen.

Armakan ja muut kuninkaat tekevät täyden henkiasun, ja Armakan kommentoi olevansa pettynyt siitä, ettei hänen typerä pikkuveljensä ole paikalla. Kun hyökkäys Meediota vastaan alkaa, Armakan ja kaikki muut paikalle kokoontuneet labyrintinvaltaajat käyttävät äärimmäistä taikuuttaan.

Myöhemmin, taistelun päätyttyä, kun Sindbad ja Kouen keskustelevat Magnostadtin tulevaisuudesta, Armakan huomauttaa siitä, että Koullakin on magi ja vielä yksi metalliastian käyttäjä ja pohtii, piilotteleeko Kou valttikorttiaan heiltä.

## Kyvyt

### Fyysiset kyvyt

Armakan saattaa osata miekkailua, sillä hän kantaa mukanaan miekkaa ja se on hänen metalliastiansa.

### Metalliastia

* Armakanin henkiasu.
* Armakanin henkiasu (animessa).
* Armakanin metalliastia.
1/3
**Vassago** on se henki, jonka Armakan sai vallattuaan kolmannen labyrintin. Armakanin metalliase on kaareva miekka, jota hän kantaa aina mukanaan. Armakanin kamariin kuuluvat Anbis ja Hormes, jotka ovat molemmat assimiloituneita.

**Henkiase**: Henkiasemuodossa Armakanin miekka kasvaa ja sen terästä tulee kaksivärinen ja aaltoileva.
**Henkiasu**: Henkiasussaan Armakanilla on suuret siivet ja kolmas silmä otsassa. Hänen hiuksensa pitenevät, ja toinen muoli hänen kehostaan muuttuu vaaleaksi, toinen tummaksi. Hänellä on haarniska ja nilkkakoruja.
## Taistelut

* Aladdin, Alibaba, Morgiana, Renin veljekset, Hakuei, Kougyoku, Muu, Ignatius, Sindbad, Yamraiha, Drakon ja Mira, Armakan, Darius, Rametoto & heidän kamarinsa vs Meedio - **Voitto**

## Suhteet

### Sharrkan

Armakan kutsuu veljeään Sharrkania "typeräksi pikkuveljekseen".

## Trivia

* Armakan on voinut saada nimensä egyptiläiseltä tuulen jumalalta ja jumalten kuninkaalta Amonilta, jota kutsutaan myös Amun Raksi.
* Armakanin harrastus on käärmeiden leikittäminen.
Viidennen tyypin taikuuden apukoeputki

**Viidennen tyypin taikuuden apukoeputki** (5型魔法補助試験管 *5 Gata Mahō Hojo Shikenkan*) on apuväline tuulitaikuuden oppimiseen. Sen sisään on vangittu tiivis keskittymä viidennen tyypin rukhia. Vaikkei sen käyttäjä osaisi yhtäkään tuuliloitsua, hän voi suorittaa sen avulla tuulitaikuutta vain rukhia kuuntelemalla.
Hakuryuu Ren vs Gyokuen Ren

Taistelijat| * Hakuryuu Ren

Voimat & kyvyt| * Henkiasu - Zagan

**Hakuryuu Ren vs Gyokuen Ren** on Hakuryuu Renin, Koun keisarikunnan neljännen prinssin, ja Gyokuen Renin, Koun keisarinnan, välinen taistelu.

## Alustus

Hakuryuun ja Judarin keskustelun aikana Gyokuen saapuu paikalle ja ärsyttää Hakuryuuta sanomalla, että hänen olisi pitänyt tappaa Hakuei samalla, kun hän tappoi Hakurenin ja Hakuyuun.

## Taistelu

Hakuryuu vaihtaa heti Zaganin henkiasuun ja hyökkää Gyokuenia vastaan. Gyokuen torjuu Hakuryuun iskun mustalla rukhilla luomalla borgillaan. Yrityksestä huolimatta Hakuryuu ei saa borgia murrettua. Gyokuen laittaa kätensä Hakuryuun poskelle sanoen tämän jo riittävän, ja käyttää voimakasta taikaa heittämään Hakuryuun taakse ja haavoittamaan tätä tämän iskeytyessä puuhun.

## Jälkimainingit

Gyokuen tulee Hakuryuun lähelle ja käskee tämän pysyä söpönä pienenä Hakuryuunaan. Hänen lähdettyään Judar sanoo Hakuryuun vihan voivan viedä hänet vain näin pitkälle, mutta mikäli Hakuryuu päättää kirota kohtalonsa, Judar lupaa auttaa häntä.
Mystras Leoxses

* Manga
* Anime

**Mystras Leoxses** (ミストラス・レオクセス *Misutorasu Reokusesu*) oli Darius Leoxseksen vanhin poika. Hän oli ehdokas Sasanin seuraavaksi ritarikuninkaaksi. Hän oli yksi Sindrian kahdeksasta kenraalista ja Sindbadin kamarin jäsen, henkenään Baal. Hän menetti henkensä ensimmäisen Sindrian kuningaskunnan sodassa, minkä jälkeen hänen paikkansa yhtenä kahdeksasta kenraalista otti hänen pikkuveljensä Spartos.

## Ulkonäkö

Mystras oli laiha mutta lihaksikas nuori mies. Hänellä oli punaiset hiukset ja silmät, ja hän käytti valkoista turbaania, jossa oli sulka.

## Luonne

Mystras oli utelias, ja karkasi usein kuuntelemaan tarinoita ulkomaailmasta. Hän halusi jättää vanhoillisen kotimaansa ja matkata maailmalla, mitä hänen isänsä ei hyväksynyt.

Mystras oli rohkea ja vahvatahtoinen, ja harjoitteli kovasti tullakseen vahvemmaksi. Hän oli valmis luopumaan kaikesta nähdäkseen ulkomaailmaa, ja haastoi jokaisen korkean aseman ritarin kaksintaisteluun aina isäänsä kuninkaaseen asti siitäkin huolimatta, että häviö olisi tarkoittanut kuolemaa.

Mystras oli monin paikoin samanlainen Sindbadin kanssa: molemmat olivat lapsenmielisiä hauskanpitäjiä, rohkeita ja tavoitteistaan varmoja, mutta myös hieman perverssejä ja persoja naisille.

## Historia

Dariuksen vanhimpana poikana Mystras oli vuorossa seuraavaksi Sasanin ritarikuninkaaksi, kunnes hän taisteli isäänsä vastaan saadakseen vapauden ja voidakseen jättää Sasanin ritarit.

## Juoni

### Viimeinen kaari

Sindbad ja kahdeksan kenraalia vierailevat Sindrian sodassa kuolleiden haudalla. Etenkin Spartos muistelee sodassa menehtynyttä veljeään.

## Kyvyt

### Fyysiset kyvyt

Ritarina Mystras kykeni lyömään kaikki ritarikuningasta lukuunottamatta Sasanin ritarien seremoniassa. Taistelussaan ritarikuningasta vastaan Mystras paljastaa oppineensa isänsä miekkailutaidot, ja onnistuu tekemään tälle iskun. Hän kuitenkin hävisi, koska Darius käytti hengen voimaa.

### Kamarin astia

Mystras käyttää Sindbadin hengen, Baalin, voimaa. Baal lainaa hälle voimaansa hänen kamarin astiaansa, Bararaq Harbaan.

* **Bararaq Harba** (*Välähdyspeitsi*): Mystrasin kamarin astia. Se lähettää suuren salamapeitsen kohti kohdettaan.

## Suhteet

### Darius Leoxses

Mystrasin oli määrä tulla seuraavaksi ritarikuninkaaksi isänsä seuraajana. Mystrasilla ei kuitenkaan ollut kiinnostusta ryhtyä ritariksi, ja halusi vain tutkia ulkomaailmaa. Hän jatkoi harjoittelunsa laiminlyömistä ja karkasi ulos kuuntelemaan tarinoita ulkomaailmasta, mikä kiristi hänen ja Dariuksen välejä.

### Pipirika

Pipirika ja Mystras tutustuivat Sindbadin joukkion matkassa ja ihastuivat toisiinsa. He alkoivat seurustella ennen Sindrian sodan alkua, ja lupasivat aina tukea toisiaan. Mystras lupasi Pipirikalle, ettei koskaan poistu hänen rinnaltaan.

### Spartos

Spartos on Mystrasin pikkuveli. Lapsena Spartos ihaili veljeään ja piti tätä roolimallinaan.

## Trivia

* Mystrasin nimi saattaa tulla bysantinaikaisen kreikkalaisen kaupungin, Mystrasin (Μυστράς), nimestä. Kaupunki sijaitsee lähellä Spartaa.
Taikaturbaani

**Taikaturbaani** (魔法のターバン *Mahō no Tāban*) on taikamatto, jota voi käyttää lentämiseen, kun sen täyttää magoilla. Sillä voi kantaa painaviakin lasteja.

## Trivia

* Aladdinilla on tällainen, ja hän pitää sitä yleensä päässään turbaanina. Magnostadtin akatemiassa opiskeltuaan hänen turbaaninsa on tarpeeksi suuri, että se voi kantaa jopa 50 henkilöä.
* Judarilla on taikaturbaani, mutta hän osaa myös lentää painovoimataikuudellaan.
* Kougyokulla oli taikaturbaani, joka oli aikanaan suurin sellainen ennen Aladdinin opiskelua Magnostadtissa.
* Magnostadtissa taikaturbaanit ovat yleinen näky, sillä niitä käytetään laajasti ihmisten ja tavaroiden kuljettamiseen kaupungissa.
Seiryuu Ri

**Seiryuu Ri** (李 青龍 *Ri Seiryū*) oli Koun keisarikunnan oikeankäden kenraali. Hän oli mukana Kouenin sotaretkellä, mutta liittyy myöhemmin Hakuryuun armeijaan.

## Ulkonäkö

Seiryuu on pitkä, vanha mies, jolla on pitkät, valkoiset hiukset, parta ja viikset. Hänellä on silmälappu vasemman silmänsä päällä ja arpi vasemmassa poskessa. Hänellä on perinteinen koulainen haarniska ja pieni hattu.

## Luonne

Seiryuu on ilmeetön ja vakava henkilö, joka on hyvin uskollinen ensimmäiselle keisarille, Hakutokulle, ja myöhemmin tämän ainoalle selviytyneelle pojalle, Hakuryuulle, tämän vallankumouksessa.

## Historia

Seiryuu kuului Koun armeijaan jo keisarikunnan alkuajoilla, ja hän oli Kokuhyou Shuun kanssa vannonut uskollisuutensa keisari Hakutokulle. Seiryuu saavutti jossain vaiheessa oikeankäden kenraalin aseman.

## Juoni

### Toinen Balbadd-kaari

Seiryuu esiintyy ensikerran Kouen Renin rinnalla. Hän ja Kokuhyou seisovat armeijan tukikohdassa Balbaddissa Kouenin valtaistuimen edessä, odottamassa Judarin paluuta. Kun Judar saapuu paikalle Koumein ja Kouhan kanssa, Seiryuu kysyy Judarilta, kuinka tämä kehtasi odotuttaa Kouenia.

## Kyvyt

* Seiryuun kamarin astian vaikutukset.
1/1
Ikänsä ja asemansa vuoksi Seiryuulla on paljon sotilaallisia taitoja ja kokemusta.

### Kamarin astia

Seiryuu käyttää Hakuryuun hengen, Belialin, voimaa. Belial lainaa voimansa kamarin astiaan.

**Assimilaatio:** Seiryuu muuttuu hirviömäiseen muotoon. Seiryuu saa viholliset kääntymään toisiaan vastaan käyttämällä rinnassaan olevaa kolmatta silmää. Noita kykenee kuitenkin suojautumaan siltä borgillaan.
## Suhteet

### Kouen Ren

Seiryuu kunnioittaa Kouenia, sillä hän tuli vihaiseksi Judarin odotuttaessa Kouenia.

### Hakuryuu Ren

Kun Hakuryuu päätti aloittaa vallankumouksen Kouenia vastaan, Seiryuu ja Kokuhyou Shuu päättivät seurata häntä, koska he olivat yhä uskollisia keisari Hakutokulle ja pitivät Hakuryuuta tämän todellisena perijänä.

## Trivia

* Hänen etunimensä tarkoittaa "sinistä lohikäärmettä" ja sukunimensä "luumua".
* Hänellä on sama sukunimi Seishun Rin ja Seishuu Rin kanssa.
Lelazzo Madraga

*"Kaiverra hänen julmuutensa, katoa kuningattaren murskaavan surun alla!"*
-- Kouhan äärimmäisen taikuuden loitsu.

**Lelazzo Madraga** (如意練鎚レラーゾ・マドラーガ *Rerāzo Madorāga*, suom. Tahdosta jalostettu vasara) on Kouha Renin hengen, Lerajen, äärimmäinen taika. Loitsussa Kouha iskee suoraan alas aseellaan, joka aiheuttaa suuren määrän voimataikuutta murskaamaan kaiken metalliastian lähellä, synnyttäen syvän kraaterin.

## Galleria

Mangassa.Isku alas.Kaikki murskaantuu.Vaikutus.
## Trivia

* Loitsun nimi lienee peräisin arabian lauseesta مَطرَقة لِلَزَّ *Maṭraqa(t) Li-Lazza*, joka tarkoittaa "vasaraa kaiken ahtamiseksi yhteen".
Setta

**Setta** (セッタ *Setta*) oli noita Alma Torranista. Hän kuului Solomonin vastarintaan ortodoksista maagikirkkoa vastaan, ja oli yhden 72 jumalsauvan kantajista.

## Ulkonäkö

Alkuperäinen ulkonäkö.Setta väreissä (vasemmalla alhaalla).
Setta on pitkä ja tummaihoinen mies. Hänellä on keltaiset silmät ja keskipitkät violetit hiukset. Hänellä on otsassaan kolmas silmä, kuten kaikilla jumalsauvojen kantajilla, sekä silmälasit.

## Luonne

Setta on kiltti ihminen, joka kehui usein Ithnania ja kutsui tätä "veljeksi". Setta oli kunnollinen, ja esimerkiksi kehotti Wahidia syömään vähemmän lihaa. Häänellä oli tapana kokata ruokaa, jota Falan kuvaili liian puhtaaksi eikä täyttäväksi.

## Historia

Setta eli Alma Torranissa, ennen kuin hänet tapettiin. Hän oli Ithnanin adoptioveli.

## Juoni

### Alma Torran -kaari

Setta esiintyy ensikerran taistellessaan noitajoukkoa vastaan jäädyttäen nämä. Taistelun jälkeen ja Solomonin vapautettua Sheban Setta liittyy muiden seuraan taikaturbaanilla, ja he matkaavat takaisin tukikohtaansa.

Tukikohdassaan Setta tarjoaa ruokaa kaikille ja toruu Wahidia siitä, että tämä syö liikaa. Setta istuutuu ja kehuu Ithnania tämän kyvyistä, mihin Ithnan punastuu ja vastaa Settankin olleen mahtava.

## Kyvyt

### Taikuus

**Borg**: Borg on todiste siitä, että henkilö on noita. Se on suojaava loitus, joka suojaa vihamielisiltä hyökkäyksiltä. Se suojaa sekä fyysisiltä iskuilta että loitsuilta, mutta sen vahvuus riippuu käyttäjästään.
**Jäätaikuus**: Setta osaa käyttää jäätaikuutta kuten nähdään, kun Solomon käskee häntä taistelemaan vihollisnoitia Wahidin kanssa, ja hän jäädyttää yli puolentusinaa heistä jääkuutioihin.
**Painovoimataikuus**: Setta osaa lentää painovoimataikuudella.
## Suhteet

### Ithnan

Setta ja Ithnan olivat veljeksiä, vaikkeivät verisukua. Heidät kasvatettiin yhdessä samassa kirkossa pienestä pitäen. Setta ihaili Ithnania ja kehui häntä usein. Kun he olivat lapsia, Ithnan pelasti Settan aikaiselta kuolemalta puolen oman elämänsä hinnalla, kun Setta valittiin uhrimeedioksi antamaan voimaa muita lajeja hallitseville torneille. Tämän vuoksi Setta halusi veljensä ja muiden jumalsauvojen kantajien eläköityvän sodan jälkeen, jotta he voissivat elää pidempään. Settan kuolema vaikutti Ithnaniin syvästi ja oli myös pääsyy siihen, miksi Ithnan päätti pettää Solomonin.

## Trivia

* Settan nimi tulee arabian sanasta ستة Sitta(t), joka tarkoittaa "kuusi".
Phenex

* Manga
* Anime

**Phenex** (フェニクス *Fenikusu*) oli Kouen Renin kolmas henki, ja kiltteyden ja meditoinnin henki. Phenex oli 37. labyrintissä. Hän käytti kahdeksannen tyypin taikuutta, elämätaikuutta. Alma Torranissa hän kuului Garuda-heimoon.

## Ulkonäkö

Kokokuva.Alma Torranissa.
Phenex on surullisen näköinen nainen. Hänellä on lintumaiset sulat, suippokorvat ja pitkät, höyhenenomaiset hiukset. Phenexillä on useita kaulakoruja ja suuri, koristeltu päähine. Koruja lukuunottamatta Phenex on alasti.

## Historia

Phenex asui Alma Torranissa ja kuului kuningas Solomonin kamariin. Phenex, kuten muutkin henget, on Solomonin luoma rukhista.

## Juoni

### Magnostadt-kaari

Aladdin haluaa Kouenin lähettää sotilaansa takaisin, mutta koska tämä ei näytä uskovan häntä, Aladdin kutsuu Kouenin kolme henkeä. Phenex, Agaresin ja Astarothin kanssa, viestii palvelevansa kuningastaan, menneen "suuren kuninkaan" reinkarnaatiota.

Aladdin kutsuu myös Amonin ja Lerajen, ja kaikki henget kysyvät Aladdiniltä kutsuiko tämä heidät. Amon selittää tilanteen muille hengille ja kun Kouen ymmärtää, että Aladdin tietää kaiken minkä hän haluaa saada selville, hän nappaa magin ja käskee tämän kertoa kaiken. Phenex, Agares ja Astaroth ovat tästä kauhistuneita ja anovat kuningastaan olemaan kohteliaampi magille. Aladdin lupaa kertoa Kouenille kaiken, mikäli tämä auttaa tuhoamaan Meedion, ja kaikki henget ovat tästä epäileväisiä. Henget sanovat jättävänsä kaiken kuninkaan astioidensa haltuun.

## Kyvyt

### Hengen kyvyt

* Phenexin metalliastia.
* Phenexin parannuskyvyt.
1/2
**Kouen Ren** oli Phenexin labyrintinvaltaaja. Henkenä Phenex kykenee muuttamaan kokoaan ja hallitsemaan labyrinttiään. Kouen käyttää hänen parannuskykyjään. Phenexin metalliastia on Kouenin miekan kahvan ornamentti. Phenexin kamarin ainoa tunnettu jäsen oli Kin Gaku.

**Käskyjen kehä** (いましめの輪 *Imashime no Wa*): Käyttämällä Phenexin voimaa Kouen voi laittaa kohteen sisälle munan, jota kohteen verenhimo lämmittää. Muna kuoriutuu, kun kohde saa päättäväisyyttä ryhtyä verenhimoisiin toimiin, ja se luo maagisen kehän henkilön pään ympärille eristääkseen verehimon tämän kehosta. Jos kohde yrittää liikkua, kun hänen hermonsa ovat sinetöidyt, kirous saa aikaan valtavaa tuskaa kohteelleen.
## Trivia

* Phenexin nimi on otettu teoksesta *Clavicula Salomonis Regis*, jonka ensimmäisessä osassa *Ars Goetia* listataan demoneita. Phenex mainitaan 37. demonina, ja Magissa Phenexin labyrintti on 37:s.
* Phenexin lintumaiset piirteet tulevat mahdollisesti siitä, että hänen nimensä kuulostaa samalta kuin myyttisen feenikslinnun.
* Phenex oli alunperin Garuda, joka hindulaisen mytologian mukaan on jumala ihmismäisillä piirteillä ja siivillä, jotka ovat tarpeeksi suuret peittääkseen auringon.
Bararaq Sei

**Bararaq Sei** (双蛇鏢バララーク・セイ *Bararāku Sei*, suom. Kahden käärmeen tikat) on Ja'farin kamarin astia. Se saa voimansa Sindbadin hengeltä, Baalilta. Se sijaitsee Ja'farin heitettävissä teräaseissa. Baalin ukkosvoimien ansiosta Ja'far voi lähettää sähköä teräaseidensa naruja pitkin, jotka saavat terät näyttämään käärmeiltä. Ja'far käyttää niitä heittämällä ne kohti vastustajaansa, jolloin käärmeet kietoutuvat kohteen ympärille ja purevat tätä. Käärmeet ovat tarpeeksi vahvoja Ithnanin borgin rikkomiseen.

## Galleria

Mangassa.Borgin rikkominen.Ja'farin narut.
## Trivia

* Astian nimen osa Bararaq viitannee arabian sanaan بَرّاق Barrāq, mikä tarkoittaa "loistavaa/hohtavaa". Sei saattaa viitata sanaan سَوِيَ Sawiya, joka merkitsee "samanvertaistamista".
Vinea

**Vinea** (ヴィネア *Vinea*) oli Kougyoku Renin henki. Se oli surun ja eristäytyneisyyden henki, ja hallitsi vesitaikuutta. Vinea oli 45. labyrintissa.

## Ulkonäkö

Vinea näyttää käärmeen kaltaiselta merihevoselta.

## Historia

Vinea asui Alma Torranissa ja kuului kuningas Solomonin kamariin. Hänet, kuten muutkin henget, loi Solomon rukhista.

## Kyvyt

**Veden hallinta**

Vinea osaa hallita toisen tyypin taikuutta, vesitaikuutta.
### Labyrintinvaltaaja

* Metalliastia.
* Vinean miekka.
* Vainel Arros.
* Vainel Al-Salos.
* Vainel Ganezza.
* Vainel Ganezza.
1/7
Vinean labyrintinvaltaaja on Kougyoku Ren.

### Metalliastia

Vinean metalliastia on Kougyokun kultainen hiusneula.

* **Vainel Arros** (*Vedenjumalan keihäät*)

Kougyoku luo suuren vesipyörteen, keihään, metalliastiansa ympärille ja tähtää sen suoraan kohti vastustajaansa.
* **Vainel Al-Salos** (*Vedenjumalan ampuvat keihäät*)

Kougyoku kutsuu useita vesikeihäitä, jotka voivat lävistää kohteensa monesta kohdasta yhtä aikaa. Hän lähettää ne satamaan alas vastustajiensa päälle.
### Henkiasu

*"Surun ja eristäytyneisyyden henki, magoini ja tahtoni nimeen, suo minulle suurempi voima, käsken sinua ja jäseniäsi: tule esiin, Vinea!!"*
-- Kougyoku kutsuessaan Vinean voimat.
Henkiasussaan Kougyokun puku muistuttaa vesilohikäärmettä, hän saa kidukset ja evät, ja hänen hiuksensa muuttuvat sinisiksi. Tässä muodossa hän voi hyökätä vesitaikuudella.

**Vainel Ganezza** (*Vedenjumalan meren kutsu*)

Käyttäessään tätä äärimmäistä taikuutta metalliastian symboli ilmestyy hänen taakseen, kun hän lausuu loitsun. Lausuttaessa symbolia kohti kertyy niin suuri määrä vettä, kuin tarvittaisiin kaupungin upottamiseen. Kun Kougyoku laukaisee loitsun, syntyy suuri tsunami. Kougyoku osaa muuttaa sen muotoa mielensä mukaan, kuten keihään näköiseksi.
*"Surun ja eristäytyneisyyden henki... sa, joka hallitset kuninkaita luovaa voimaa, tuo esiin suuret kiivaat virrat, jotka tuomitsevat maan pintaa!!"*
-- Kougyokun äärimmäisen taikuuden loitsu.
## Trivia

* Vinean nimi on peräisin *Clavicula Salomonis Regis* -nimisestä teoksesta. Sen ensimmäisessä osiossa, *Ars Goetiassa*, kuvaillaan useita demoneita, joista Vinea on 45. Vinean labyrintti Magissa on 45. labyrintti.
Nashime

**Nashime** (難升米 *Nashime*) on poika Kinan kuningaskunnasta.

## Ulkonäkö

Nashime on nuori poika, jolla on tummat hiukset. Hänellä on yllään kinalainen kaksivärinen kaapu ja päässään sarvikypärä.

## Luonne

Nashime on hieman kakaramainen, sillä hänellä on tapana tarkoituksella sanoa asioita, joita hänen ei muiden mielestä olisi tarvinnut paljastaa.

## Juoni

### Koun keisarikunta -kaari

Kun Takeruhiko Yamato saapuu taistelukentälle armeijansa ja Nashimen kanssa, Nashime säälii sitä, että hänen kuninkaansa joutuu taistelemaan kahta naista vastaan. Nashime myös kehuu Takeruhikon hyökkäystä Koumei Reniä vastaan.

### Viimeinen kaari

Nashime on Nanaumin kanssa paikalla, kun Takeruhiko ja Aladdin keskustelevat. Takeruhiko sanoo, että mikäli tilanne ei olisi niin kuin se on, ja jos Kina ei olisi syrjäinen maatalousmaa, Takeruhiko olisi itse se, jota kutsutaan Seitsemän emeren ylikuninkaaksi Sindbadin sijaan. Nashime kommentoi tähän, että Takeruhiko on ottanut Sindbadin kilpailijakseen, sillä he ovat suunnilleen saman ikäisiä, mutta Sindbad heistä kuuluisampi. Nanaumi kuitenkin käskee Nashimen olla sanomatta tarpeettomia asioita ja yritä lyödä häntä, mutta hänen borginsa aktivoituu suojaksi.

## Kyvyt

### Taikuus

**Borg:** Todiste siitä, että henkilö on noita. Se on suojaava loitsu, joka estää vihamieliset hyökkäykset. Sen vahvuus riippuu kuitenkin käyttäjästään. Nashime käyttää sitä suojautuakseen Takeruhikon ja Nanaumin iskuilta.
## Suhteet

### Nanaumi

Nanaumi yrittää lyödä Nashimea tarpeettomien asioiden sanomisesta, kun Nashime sanoo Takeruhikon päättäneen ottaa Sindbadin kilpailijakseen, sillä he ovat samanikäisiä, mutta Sindbad heistä kuuluisampi.

## Trivia

* Nashime (難升米) on kuningatar Himikon Weihin lähettämä virkamies muinaiskiinalaisessa *Kolmen kuningaskunnan kronikassa*.
Magi Wikia

## Ohje

Mikäli kaipaat neuvoja, vilkaise ohjesivujamme. Tarvitsitpa muokkaamisesta tai Wikian käytöstä mitä tahansa tietoa, ohjesivut ovat loistava paikka aloittaa. Mikäli sinulla on kysymyksiä Magi Wikiin liittyen, katso Ohje:Osallistuminen.

Mikäli ohjesivumme eivät vastanneet kysymyksiisi, apua voi aina kysyä Yhteisöwikin foorumissa.